<classify> Na LEONARD MANGOHA -DAR ES SALAAM IDARA ya Uhamiaji imewataka wananchi wanaofikiria kusafiri nje ya nchikuhakikisha wanabadilisha hati zao za kusafiria za zamani na kuchukua mpyakabla ya Julai ili kuepuka kuzuiwa katika viwanja vya ndege. Akizungumza na MTANZANIA jana, Msemaji wa Idara ya Uhamiaji, AllyMtanda, alisema mtu anapotoka nje ya nchi ni lazima awe na walau pasipoti yenyeuhai wa muda wa miezi sita na kwamba sheria hiyo haijasema mtu huyo aweanakwenda wapi. Kuna nchi nyingine hazikubaliwewe uwe na pasipoti ambayo haina muda wa kutosha kwa sababu inategemea wewekule unaweza kuishi muda gani, tufanye unakwenda sehemu kuishi mwaka mmojawakati pasipoti yako ina miezi sita. Unakuwa huwezi kupata kibali kama unataka kwenda kule, kwahiyowakaweka standards walau iwe na miezi sita ili mtu aweze kusafiri. Lakini kwa hizi za Jumuiya ya Afrika Mashariki changamoto ni ndogokwa sababu mtu anaenda leo na kurudi, huyo anaweza akaitumia, changamoto zaidikwa watu ambao wanaomba Visa ndiyo tunaona hivyo kwamba nchini nyingi zinawezakukataa, alisema Mtanda. Alipoulizwa kuhusu takwimu za pasipoti za zamani zilizokuwazimekwishatolewa kabla ya kuanzishwa kwa pasipoti za kielektroniki, alisema upatikanajiwa takwimu hizo si rahisi kwa sababu mfumo wa kumbukumbu zamani haukuwa rafiki. Mpaka uanze kuingia kwenye vitabu uanze kujumlisha kwa sababuwalikuwa na sehemu tu wanawasainisha, system haikuwa na uwezo wa kurekodi. Siyokwamba hazipo ila mpaka ukae chini uanze kutengeneza hicho kitu, alisemaMtanda. Kuhusu hati mpya za kusafiria zilizotolewa tangu Januari mwaka janahadi Mei 31, mwaka huu alisema ni 104,362. Pasipoti hizo ni pamoja na 103,377 za kawaida, 242 za utumishi ambazohutolewa kwa viongozi waandamizi wa Serikali wakiwamo makatibu wakuu, 741 zadiplomasia ambazo hutolewa kwa viongozi kama vile mabalozi wanaoiwakilishaTanzania katika mataifa mbalimbali na pasipoti maalumu za diplomasia ambazohutolewa kwa viongozi wakuu wa nchini. Awali idara hiyo ilitoa taarifa kwa umma ikieleza kuwa tahadhari hiyoinatolewa kwa sababu ya hitaji la kisheria linaloelekeza pasipoti kuwa naangalau uhai wa miezi sita ili mwenye nayo aweze kuomba Visa ya nchianayokwenda. Idara inawasisitiza wenye pasipoti za zamani na wanaokusudia kusafirinje ya nchi hivi karibuni kuhakikisha wanabadilisha pasipoti zao mapema kablaya Julai ili kuepuka usumbufu unaoweza kujitokeza wa kurejeshwa katika viwanjavya ndege na vituo vya mipakani wakati wa kutoka nchini, ilieleza taarifahiyo. Pia taarifa hiyo ilieleza kuwa matumizi ya hati hizo za zamaniyatasitishwa ifikapo Januari 31, mwakani kama ilivyotangazwa tangu kuzinduliwakwa hati mpya za kusafiria za kielektroniki mapema mwaka jana. Iliongeza kuwa tayari idara hiyo imekamilisha ujenzi wa miundombinu yautoaji wa hati hizo katika mikoa 29 nchini, ofisi za Makao Mkuu ya idara hiyo,afisi kuu za Uhamiaji Zanzibar na balozi 23 za Tanzania zilizopo nje ya nchiikiwamo Uingereza, Ufaransa na Marekani Washington DC na New York. Nyingine ni Canada, Israel, Saudi Arabia Jeddah na Riyadh, Comoro,Kenya Nairobi na Mombasa, Ujerumani, Algeria, Italia, Nigeria, Misri,Uholanzi, Ubelgiji, Zambia, India, Malawi, China na Malaysia. Alisema nchi za Afrika Kusini, Msumbiji na Zimbabwe zikitarajiwakufungwa mfumo huo hivi karibuni, huku balozi zilizosalia zikiendelea kufungwamitambo kazi ambayo inatarajiwa kukamilika mwezi ujao.  <topic>: KITAIFA 